Džons Bekuss
Džons Vorners Bekuss (angļu: John Warner Backus, dzimis 1924. gada 3. decembrī, miris 2007. gada 17. martā) bija amerikāņu datorzinātnieks. Viņš vadīja grupu, kas izveidoja pirmo augsta līmeņa programmēšanas valodu FORTRAN un formulēja Bekusa - Naura formu. Viņš arī darbojās funkcionālās programmēšanas izpētes jomā un palīdzēja to popularizēt. 1977. gadā ieguvis Tjūringa balvu.